ওঝা সোঝা পন্থ নাহেৰি
।।ৰাগঃ ধনশ্ৰী।। তালঃ পৰি।।

                                               ধ্ৰং।। ওঝা সোঝা পন্থ না হেৰি, কোটি কৰম কায়।
                                                       হৰিকো নাহি পায়, পড়ল ভৱ বেৰি বেৰি।।

                                              পদ।। জপ তপ তীৰিথ কৰসি গয়া কাশী
                                                      বাসী বয়স গোৱাই।
                                                      জানি যোগ যুগুতি মতি মোহিত
                                                      বিনে ভকতি গতি নাই।।
                                                      ৰাম নাম মহ, নিখিল পুণ্য ৰহ,
                                                      ওহি নিগম তত্ত্ব বাণী।
                                                      কলিকো পৰম ধৰম হৰি নাম পঢ়ি
                                                      পুনু মৰম নাজানি।।
                                                      কৃষ্ণ কিঙ্কৰ কহ, ক্ষণিক দেহা ৰহ,
                                                      নৰতনু পুনুহো নপাই।
                                                      কৰম গৰব সব, দূৰ কৰি
                                                      হৰি চৰণ চিন্ত চিত্ত লাই।।
বৰগীত
শংকৰদেৱৰ বৰগীত